1291



Evenimente 

 19 februarie: Pacea de la Brignoles, ca urmare a conferinței de la Tarascon și a unei întâlniri prealabile la Aix-en-Provence, dintre regele Alfons al III-lea al Aragonului și Carol al II-lea de Anjou, rege al Neapolelui; Carol renunță la pretențiile sale asupra regatului de Aragon, în vreme ce Alfons se angajează să nu mai acorde sprijin fratelui său, regele Iacob I al Siciliei.
4 aprilie: Asediul Acrei. Ultimul oraș deținut de cruciați este cucerit de către mamelucii din Egipt, conduși de Al-Așraf Khalil; regele Henric al II-lea al Ierusalimului se refugiază în Cipru.
 5 aprilie: Sultanul Al-Ashraf Khalil al Egiptului începe asediul împotriva Acrei.
 10 mai: Nobilii scoțieni se adună la Norham și recunosc autoritatea regelui Eduard I al Angliei.
 18 mai: Musulmanii capturează Accra de la cruciați; ultima redută a Regatului Ierusalimului este pierdută; evenimentul marchează încheierea cruciadelor clasice, prin eliminarea oricărei posibilități de recucerire a Pământului Sfânt; ca avanposturi ale cruciaților rămân Regatul Ciprului și statul armean din Cilicia.
28 octombrie: Oberto Doria și Oberto Spinola abandonează puterea la Genova, ca urmare a opoziției familiei Fieschi; în oraș puterea este încredințată unui căpitan al poporului ales anual.
29 noiembrie: Tratatul de la Monteagudo: Castilia și Aragonul își împart zonele de influență comercială în Africa de nord: Maroc, respectiv Tunisul.

Nedatate 
august: Cantoanele Uri, Schwyz și Unterwalden constituie Federația Elvețiană.
 octombrie: Alianță încheiată între cantonul Zürich și contele Filip I de Savoia. 
În Franța sunt arestați bancherii și negustorii lombarzi. 
Marco Polo este însărcinat de Kublai-han să însoțească pe mare o prințesă mongolă, care urma să se căsătorească cu Arghun, hanul ilhanid din Iran (1291-1295). 14 vase părăsesc China, ajung în Java, Sumatra, iar apoi sudul Indiei. Străbat regiunea dinspre Gujarat, pentru a ajunge la Ormuz, unde se află că Arghun decedase. Marco Polo revine la Veneția în 1295, prin Trebizonda și Constantinopol. 
Orașul Lucerna din Elveția intră în stăpânirea Habsburgilor. 
Papa Nicolae al IV-lea confirmă independența Republicii San Marino, printr-o bulă papală. 
 Proiect de cruciadă propus de regele Carol al II-lea al Neapolelui; se are în vedere blocada împotriva Egiptului printr-o flotă puternică, fuziunea dintre ordinele militare și alianța cu mongolii împotriva musulmanilor.
Regele Andrei al III-lea acordă privilegii de oraș regal Bratislavei.
Regele Sancho al IV-lea al Castiliei cucerește Tarifa de la mauri.
Românii au participat la Adunările Stărilor Privilegiate, Adunarea Obștească și la Congregația Generală pentru prima dată (și în adunarea din 1355).
 Ultimele rămășițe ale stăpânirilor cruciate (Tyr, Sidon, Beirut, Tortosa și Château Pèlerin) capitulează.
Vandino și Ugolino Vivaldi se îmbarcă la Genova cu intenția de a ajunge în India, prin ocolirea Africii; expediția nu a dus la niciun rezultat, nemaiștiindu-se nimic despre cei doi exploratori.

Arte, Știință, Literatură și Filosofie 

 Dante Alighieri începe lucrul la La Vita nuova.
 Este construit castelul Klenová din sudul Boemiei, edificat în scopuri defensive.
 Inginerul chinez Guo Shoujing construiește lacul artificial Kunming, ca rezervor de apă pentru Beijing, capitala Imperiului Yuan.
 Împăratul Kameyama al Japoniei construiește templul Nanzenji din Kyoto, ca lăcaș al budismului Zen.
Producătorii de sticlă ai Veneției sunt strămutați pe insula Murano.

Nașteri 

 8 februarie: Alfons al IV-lea, viitor rege al Portugaliei (d. 1357)
 9 martie: Cangrande della Scala, senior de Verona (d. 1329)
 31 octombrie: Philippe de Vitry, compozitor francez (d. 1361)
15 decembrie: Aimon, viitor conte de Savoia (d.1343)
 Clement al VI-lea, viitor papă (d. 1352)
Ioana II, contesă de Burgundia (d. 1330)
 Theodor I, viitor marchiz de Monferrat (d. 1338)

Decese 

 10 martie: Arghun, han ilhanid al Iranului (n. ?)
 18 iunie: Alfons al III-lea, rege al Aragonului (n. 1265).
 15 iulie: Rudolf I de Habsburg, împărat romano-german (n. 1218).
 Talabuga, conducător mongol (n. ?)

Înscăunări 

 18 iunie: Iacob al II-lea, rege al Aragonului (1291-1327).

Vezi și 
 Listă de conducători de stat din 1291

1291